text: Felsőcsatáron a Pinka árapasztó csatorna mederszakaszán biztosítani kellett az ökológiailag szükséges vízmennyiséget. Az átjárhatóság biztosítása a Pinkán található vízhozammérő műtárgynál is az egybefüggő ökológiai folyosó kialakítása érdekében történt.
  A vízkivétel a Pinka duzzasztott vízteréből zsilipes átereszen keresztül történt. Az ökölógiai folyosó kialakítása bevágás- és rézsűépítéssel, változatos szélesség, mélység és sebesség kialakításával, valamint kanyarok ritmikus változtatásával, kőküszöbös fenékszűkületekkel, réselésekkel valósult meg.
  A természetközeli halátjáró alapvetően kanyargós, vízépítési terméskövek beépítésével kialakított földmeder. A kialakított medencék közötti kis vízszintkülönbségek biztosítják a vízi élőlények számára a vándorlást. (forrás: nyuduvizig.hu)